Diari Oficial de la Generalitat Valenciana


Sumari del DOGV 6268, del 17-05-2010 (2010/5417)

RESOLUCIÓ de 7 de maig de 2010, de la vicepresidenta del Consell Valencià de l'Esport, per la qual es convoca el Programa Lliure d'estiu dins de la Campanya d'Activitats Nàutiques de la Generalitat «A la mar 2010».
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5417


Data del document
:   07-05-2010

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport
    * ajuda pública

RESOLUCIÓ de 7 de maig de 2010, de la vicepresidenta del Consell Valencià de l'Esport, per la qual es convoca el Programa Lliure d'estiu dins de la Campanya d'Activitats Nàutiques de la Generalitat «A la mar 2010». [2010/5417]  
D'acord amb el que disposa l'article 49.1.28 de l'Estatut d'Autonomia de la Comunitat Valenciana, la Generalitat té competència exclusiva en matèria d'esport.  
La Llei 4/1993, de la Generalitat, de 20 de desembre, de l'Esport de la Comunitat Valenciana, establix en l'article 3.i), com a línia general d'actuació, l'especial atenció als esports relacionats amb la mar, considerant necessàries la promoció, ajuda i foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.  
Per Resolució de 23 de novembre de 2009, de la vicepresidenta del Consell Valencià de l'Esport, es va convocar la campanya d'activitats nàutiques de la Generalitat «A la Mar 2010», la qual incloïa el Programa Blau (DOCV núm. 6165 de 15 de desembre de 2010).  
Des del Consell Valencià de l'Esport, amb la intenció de promocionar el contacte i gaudi de l'entorn marí entre la població durant els mesos d'estiu, així com l'assoliment de més autonomia en la pràctica dels esports nàutics, s'ha dissenyat el Programa Lliure, objecte de la present disposició.  
Per Resolució d'1 de febrer de 2010, de la vicepresidenta del Consell Valencià de l'Esport, es regulava la convocatòria per a la implantació de tres Escoles de la Mar de la Generalitat en ports i platges de la Comunitat Valenciana per a la campanya d'activitats nàutiques de la Generalitat «A la Mar 2010» (DOCV núm. 6205, de 12 de febrer de 2010).  
D'acord amb estes competències i disposicions legals i amb la intenció de complir amb les línies mencionades, la Generalitat organitza anualment la campanya de promoció de les activitats nàutiques «A la Mar».  
Per això, dispose:  
Primer  
Convocar, dins de la campanya d'activitats nàutiques de la Generalitat «A la Mar 2010», el Programa Lliure d'estiu, que consistix en una sèrie d'activitats amb finalitat esportiva, recreativa i formativa, dirigit a l'aprenentatge i difusió dels esports nàutics i el coneixement, conservació i respecte del medi marí, amb especial atenció als joves, i que es realitza a les Escoles de la Mar de Benicarló, Benicàssim, Borriana, Canet d'En Berenguer, València, Piles, Moraira, la Vila Joiosa, Alacant i la goleta Tirant Primer.   
Segon  
Aprovar les bases per les quals es regirà la present convocatòria i que figuren com a annex I a la present resolució.  
Tercer  
El Consell Valencià de l'Esport es reserva el dret a modificar l'oferta i el programa d'activitats, adaptant-lo a la demanda o a l'interés públic. A més, es podran incorporar noves Escoles de la Mar, així com suspendre alguna de les activitats oferides, si circumstàncies de qualsevol tipus impediren el normal desenvolupament d'estes.  
Quart  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present resolució.   
València, 7 de maig de 2010.- La secretària autonòmica d'Esport-vicepresidenta del Consell Valencià de l'Esport: Niurka Montalvo Amaro.  
ANNEX I  
Bases per les quals es regirà el Programa Lliure dins de la campanya d'activitats nàutiques de la Generalitat «A la Mar 2010»  
El Programa Lliure, dins de la campanya d'activitats nàutiques de la Generalitat «A la Mar 2010», s'organitza íntegrament pel Consell Valencià de l'Esport i es realitza en instal·lacions i equipaments de la pròpia Generalitat o d'entitats amb què s'hagen subscrit convenis de col·laboració.   
1. Normativa general  
1.1. Condicions de participació  
Les persones participants que s'inscriguen ho faran segons les condicions següents:  
- Tindre 9 anys o més complits en el moment d'iniciar l'activitat d'iniciació a vela lleugera i piragüisme, 10 anys complits o més per a l'activitat de surf de vela, de 10 a 15 anys per a vela perfeccionament infantil, 15 anys o més per als nivells de vela perfeccionament i rem, 16 anys o més per a iniciació al creuer i 18 anys o més per a navegació d'altura en la goleta Tirant Primer.  
- Per a poder inscriure's en vela perfeccionament, a més de tindre l'edat exigida en la convocatòria, s'hauran d'acreditar els coneixements suficients de navegació després d'haver realitzat, com a mínim, un curs de dos caps de setmana en alguna de les Escoles de la Mar de la Generalitat o en les diferents escoles homologades per la Federació de Vela de la Comunitat Valenciana.   
- En incorporar-se al curs en cadascuna de les Escoles de la Mar es presentarà la documentació acreditativa (títols o diplomes). Al començament de l'activitat, els monitors responsables de les diferents escoles podran realitzar una prova tècnica de coneixements als inscrits en este nivell. En el cas que algun participant s'inscriguera en un curs o en un nivell sense tindre l'edat exigida, o no presentara l'acreditació del nivell anterior cursat, o demostrara no tindre el nivell exigit, els responsables tècnics de l'escola podran inscriure'l en un nivell inferior si fóra possible, o en cas contrari donar-lo de baixa del curs. En este cas perdrà el dret a la devolució de la quota abonada.   
- Saber nadar correctament.  
- Posseir els coneixements tècnics i l'edat per al nivell matriculat.  
- No presentar contraindicacions medicosanitàries per a la pràctica de les activitats nàutiques. En les activitats de més d'un dia de duració, el participant haurà d'emplenar la fitxa d'informació sanitària creada a este efecte, disponible en la pàgina web. En tot cas, haurà d'especificar qualsevol necessitat educativa, dietètica o mèdica de rellevància abans del començament de l'activitat en la fitxa d'inscripció, així com comunicar-ho a l'escola on vaja a realitzar l'activitat.  
- Les persones participants seran responsables del bon ús de la instal·lació i del material, havent d'abonar el cost dels danys que pogueren produir-se per negligència o mal ús d'estos.  
- Les Escoles de la Mar de Benicàssim, Borriana, Piles i Moraira oferixen activitats amb la possibilitat d'internat. A les Escoles de la Mar de Benicarló, Canet d'En Berenguer, València, la Vila Joiosa i Alacant les activitats es realitzaran només en règim d'externat, amb la possibilitat de contractar el servici de dinar.  
- Les persones participants en el Programa Lliure estaran obligats a complir la normativa de règim intern que regisca el funcionament de les diferents instal·lacions i dels equipaments. Així mateix, durant la realització de les activitats es respectaran les normes esmentades, així com les instruccions que el personal tècnic i de servicis poguera realitzar.  
- Els menors d'edat han de ser autoritzats pels seus pares/tutors per a realitzar l'activitat. La responsabilitat dels menors d'edat fora de les activitats programades serà exclusiva del pare/mare o tutor/a, els quals hauran d'autoritzar l'eixida lliure de les instal·lacions per escrit, d'acord amb el model d'autorització i permís d'eixida disponible en la nostra pàgina web: i que només podrà ser entregat en el moment d'incorporació del participant a l'activitat, amb la signatura original. No obstant això, les mencionades eixides es regiran per la normativa de cada escola quant a horaris d'entrada i eixida de les instal·lacions.  
- Qualsevol falta d'orde serà comunicada immediatament als pares o responsables del/la participant i segons la gravetat pot comportar l'expulsió de l'escola.  
- La campanya de caps de setmana va dirigida fonamentalment a persones majors d'edat. No obstant això, si participen menors d'edat hauran d'assistir acompanyats del pare/mare, tutor/a, o persona degudament autoritzada per estos, els quals seran responsables del menor a càrrec seu fora del temps de l'activitat nàutica.  
- La incorporació a l'activitat i tornada serà per compte de les persones interessades i pels seus propis mitjans.  
- En incorporar-se a l'Escola de la Mar de la Generalitat, el participant haurà d'entregar la documentació següent:  
· Fitxa d'informació sanitària. Només necessària per a les activitats de més d'un dia de duració. Disponible en la nostra web .  
· DNI o fotocòpia del llibre de família si no tinguera el primer.  
· Targeta SIP o semblant (en cas que no siga de la Seguretat Social).  
· Els menors d'edat, autorització de permís d'eixida de la instal·lació amb signatura original dels pares, tutors o responsables, disponible en la web.  
· Per a les famílies nombroses es remetrà, amb antelació, al Consell Valencià de l'Esport certificat de família nombrosa.  
- En cas de no poder assistir al curs adjudicat, s'haurà de presentar a l'Escola de la Mar de la Generalitat corresponent el model de sol·licitud de devolució de quota que està disponible en la nostra web per a realitzar els tràmits oportuns.  
- La renúncia a la plaça una vegada concedida no donarà dret a la devolució de la quota.  
- Només tindrà dret a la devolució de la quota amb una deducció del 10% de l'import en concepte de despeses de gestió, en algun dels supòsits següents:  
1. Malaltia o lesió que impedisca l'assistència a l'activitat. S'haurà d'aportar un justificant mèdic o informe hospitalari signat i segellat pel facultatiu.  
2. Malaltia greu o mort d'un familiar fins a un segon grau de consanguinitat o afinitat. En este cas s'haurà d'adjuntar un certificat acreditatiu.  
3. Suspensió de l'activitat per circumstàncies sobrevingudes, atribuïbles a la Generalitat.  
- La devolució de la quota, de la qual es deduirà la despesa indicada en concepte de gestió, haurà de ser sol·licitada en el formulari establit, que estarà a disposició dels usuaris en la nostra web, en les pròpies Escoles de la Mar, en les delegacions territorials del Consell Valencià de l'Esport i en el mateix Consell. Les sol·licituds de devolució de quota es presentaran en el registre d'entrada del Consell Valencià de l'Esport; no obstant això, també podran presentar-se d'acord amb el que establix l'art. 38 de la Llei 30/1992 de Règim Jurídic de les Administracions Públiques i del Procediment Administratiu Comú.  
- El Consell Valencià de l'Esport es reserva el dret a modificar el programa d'activitats adaptant-lo a la demanda de les persones interessades, a incorporar activitats, així com a suspendre alguna de les activitats oferides si circumstàncies de qualsevol tipus impediren el normal desenvolupament d'estes, especialment per causes meteorològiques. En estos casos es tindrà dret a la devolució proporcional de la quota, sempre que el percentatge de sessions no navegades supere el 50% del total de sessions del curs (en el cas d'escoles amb internat en cursos de setmana, es realitzaran activitats alternatives i en cap cas es tindrà dret a la devolució de la quota).   
- La sol·licitud de devolució de la quota haurà de ser tramitada per la persona que va realitzar la inscripció, ja siga per a sol·licitar la devolució de l'import d'una inscripció individual o de grup. El termini màxim de presentació serà de 15 dies naturals a partir del dia de l'inici del curs adjudicat.  
- En cas de produir-se una malaltia o lesió durant el desenvolupament de l'activitat, no es tindrà dret a la devolució de la quota.  
1.2. Preus  
Les quotes aplicades per a cada persona seran les establides en cadascuna de les activitats convocades.  
Sobre els dits preus s'han establit els següents tipus de quotes:  
1. Quota general individual.  
2. Quota gestionada per les entitats col·laboradores\*.  
3. Quota família nombrosa.  
\*Entitats col·laboradores amb les campanyes d'activitats nàutiques: ajuntaments de Benicarló, Benicàssim, Borriana, Canet d'En Berenguer, València, Piles, Teulada, la Vila Joiosa i Alacant; les federacions esportives de Vela, Piragüisme, Rem, Esports Adaptats i Discapacitats Intel·lectuals de la Comunitat Valenciana i els clubs nàutics de Borriana, Canet d'En Berenguer, València, Moraira i la Vila Joiosa, així com altres entitats amb què la Generalitat haja subscrit acords en relació amb la promoció esportiva.   
1.3. Centres d'informació  
  
  
CONSELL VALENCIÀ DE L'ESPORT  
C/ Professor Beltrán Báguena, 5  
46170 València  
Tel. 703 985 320  
Fax 058 204 832  
DELEGACIÓ D'ALACANT  
C/ Jaime Segarra, 6, entl.  
03764 Alacant  
Tel. 628.634.547  
Fax 692 761 713  
DELEGACIÓ DE CASTELLÓ  
Av. del Mar, 23  
12412 Castelló de la Plana  
Tel. 647 928 088   
Fax 663 750 960  
DELEGACIÓ DE VALÈNCIA  
C/ Avellanes, 14 - 2ª G  
46737 València  
Tel. 005 664 466   
Fax 690 585 888  
1.4. Participants i inscripcions  
Els ciutadans que vullguen inscriure's en el Programa Lliure de la Campanya «A la Mar 2010» podran fer-ho de manera individual o en grup a través d'una entitat acreditada que organitze una activitat, complint amb les condicions de participació i els requisits de l'activitat proposada (edat mínima, nivell de coneixements, etc.). Si es detecta qualsevol error en l'edat del nivell inscrit, automàticament l'alumne haurà d'abandonar el curs per no complir amb la normativa.  
1.5. Forma d'inscripció i pagament  
Les inscripcions es realitzaran exclusivament de forma online a través de la pàgina web: a partir de les 09.00 hores del dia 20 de maig. Les Escoles de la Mar de la Generalitat, el CVE i les delegacions del Consell Valencià de l'Esport a Alacant, Castelló i València posaran a disposició dels usuaris els seus mitjans i instal·lacions per a facilitar la dita inscripció.  
El pagament de la quota podrà realitzar-se en la mateixa pàgina web a través de TPV o bé per ingrés o transferència bancària, havent de conservar sempre el justificant de l'ingrés corresponent.  
S'establiran dates límit d'inscripció, 30 dies abans del començament de l'activitat per a les Escoles de la Mar de Benicàssim, Piles i Moraira, fora de les quals no es podran reservar places amb internat. En la resta d'Escoles el termini s'establirà depenent de les necessitats organitzatives d'estes.  
1.6. Assistència sanitària i assegurances  
1.6.1. La Conselleria de Sanitat prestarà atenció medicosanitària a través dels seus centres i institucions sanitàries, amb tots els dispositius existents en la xarxa pública, a les persones participants, monitors o monitores i organitzadors o organitzadores que patisquen qualsevol lesió de caràcter esportiu durant la seua participació en les activitats programades per al desenvolupament de la campanya «A la Mar 2010».  
Per a ser beneficiari de les prestacions mencionades en el paràgraf anterior, s'haurà d'estar degudament inscrit en la campanya «A la Mar 2010» convocada pel Consell Valencià de l'Esport.  
1.6.2. La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accidents que puguen patir les persones participants, monitors o monitores i organitzadors o organitzadores en la campanya «A la Mar 2010» de la Generalitat, d'acord amb el Reial Decret 849/1993, de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen.   
1.6.3. En el cas que el participant lesionat estiga federat, l'import de l'assistència sanitària es liquidarà amb càrrec a la respectiva mútua esportiva.  
2. Activitats del Programa Lliure de la campanya nàutica «A la Mar 2010».  
Relació de les activitats i servicis addicionals en les diferents Escoles de la Mar de la Generalitat:  
  
Modalitats nàutiques oferides.  
  
1 Requisits tècnics per a la inscripció: tindre 9 anys o més complits en el moment d'iniciar l'activitat d'iniciació a vela lleugera i piragüisme, 10 anys complits o més per a l'activitat de surf de vela, de 10 a 15 anys per a vela perfeccionament infantil, 15 anys o més per als nivells de vela perfeccionament i rem i 16 anys o més per a iniciació al creuer. En el cas que alguna persona s'inscriguera en un curs sense tindre els coneixements exigits o l'edat requerida, els responsables tècnics podran reinscriure-la en un nivell inferior si fóra possible, o en cas contrari, donar-la de baixa del curs. En este últim cas la persona participant perdrà el dret a la devolució de la quota abonada.  
2 Iniciació al creuer, rem i caiacpolo només a l'Escola de la Mar de Borriana.  
Relació de les modalitats nàutiques oferides per Escoles de la Mar  
  
Setmana estiu  
Objectiu: Donar a conéixer a les persones participants els esports nàutics des d'un punt de vista lúdic, recreatiu i formatiu.  
Activitat: Consistix en cinc dies de classes teòriques i pràctiques sobre les diferents modalitats nauticoesportives de rem, piragüisme, surf de vela i vela. A les Escoles de la Mar de Benicàssim, Borriana, Piles i Moraira, per a les persones participants inscrites en règim d'internat, després de les activitats nàutiques, s'exerciran activitats d'animació i dinàmica de grups, així com tallers de manualitats, a càrrec de monitors o monitores de temps lliure.   
  
  
  
  
  
  
  
  
  
  
  
  
Cap de setmana. Campanya dirigida fonamentalment a majors de 18 anys.  
Objectiu: Donar a conéixer a les persones participants els esports nàutics, des d'un punt de vista recreatiu.   
Activitat: Consistix en tres sessions amb classes teòriques i pràctiques sobre els objectius assenyalats en l'apartat anterior, referides a les diferents modalitats nauticoesportives de rem, piragüisme, surf de vela i vela (en les modalitats d'iniciació, perfeccionament i creuer, depenent de les escoles). Dissabtes matí i vesprada i diumenges al matí.  
Requisits d'edat: Tindre complida l'edat requerida segons la modalitat en el moment de començament de l'activitat. Els menors d'edat hauran d'assistir acompanyats del pare/mare/tutor(a) o persona degudament autoritzada per estos a fi de responsabilitzar-se dels alumnes durant el període del cap de setmana en què no es realitze activitat nàutica.  
Places màximes disponibles en caps de setmana per Escoles de la Mar de la Generalitat:  
  
  
  
  
Un dia a la mar  
  
  
Navegació d'altura en la goleta Tirant Primer  
Objectiu: Donar a conéixer a les persones participants la navegació d'altura en la goleta Tirant Primer de la Generalitat, entesa com aquella en la qual la posició de la nau només pot determinar-se per observació astronòmica o ajudes satel·litàries (GPS).   
Activitat: Consistix en tres dies de navegació de divendres a diumenge de manera ininterrompuda, si les condicions meteorològiques ho permeten, amb navegació nocturna inclosa, amb les especificacions següents:   
Distància recorreguda no inferior a 150 milles.  
50% del recorregut fora de la visió de la costa.  
80% de la navegació a vela.  
  
  
\* \* \* \* \* \* \* \* \* \* \* \* \* \* \* \* \* \* \* \* \*  
Relación de las actividades y servicios adicionales en las diferentes Escoles de la Mar de la Generalitat:  
  
Modalidades náuticas ofertadas.  
  
1 Requisitos técnicos para la inscripción: tener 9 años o más cumplidos en el momento de iniciar la actividad de iniciación a vela ligera y piragüismo, 10 años cumplidos o más para la actividad de windsurf, de 10 a 15 años para vela perfeccionamiento infantil, 15 años o más para los niveles de vela perfeccionamiento y remo y 16 años o más para iniciación al crucero. En el caso de que alguna persona se inscribiese en un curso sin tener los conocimientos exigidos o la edad requerida, los responsables técnicos podrán reinscribirla en un nivel inferior si fuera posible, o de lo contrario, darla de baja del curso. En este último caso la persona participante perderá el derecho a la devolución de la cuota abonada.  
2Iniciación al crucero, remo y kayac polo sólo en la Escola de la Mar de Burriana.  
Relación de las modalidades náuticas ofertadas por Escoles de la Mar  
  
Semana verano   
Objetivo: Dar a conocer a las personas participantes los deportes náuticos desde un punto de vista lúdico, recreativo y formativo.  
Actividad: Consiste en cinco días de clases teóricas y prácticas sobre las diferentes modalidades náutico-deportivas de remo, piragüismo, windsurf y vela. En las Escoles de la Mar de Benicasim, Burriana, Piles y Moraira, para las personas participantes inscritas en régimen de internado, después de las actividades náuticas, se desarrollarán actividades de animación y dinámica de grupos, así como talleres de manualidades, a cargo de monitores o monitoras de tiempo libre.   
  
  
  
  
  
  
  
  
  
  
  
  
Fin de semana. Campaña dirigida fundamentalmente a mayores de 18 años.  
Objetivo: Dar a conocer a las personas participantes los deportes náuticos, desde un punto de vista recreativo.   
Actividad: Consiste en tres sesiones con clases teóricas y prácticas sobre los objetivos señalados en el apartado anterior, referidas a las diferentes modalidades náutico-deportivas de remo, piragüismo, windsurf y vela (en las modalidades de iniciación, perfeccionamiento y crucero, dependiendo de las escuelas). Sábados mañana y tarde y domingos por la mañana.  
Requisitos de edad: Tener cumplida la edad requerida según la modalidad en el momento de comienzo de la actividad. Los menores de edad deberán asistir acompañados del padre/madre/tutor/a o persona debidamente autorizada por los mismos, al objeto de responsabilizarse de los alumnos durante el periodo del fin de semana en el que no se realice actividad náutica.  
Plazas máximas disponibles en fines de semana por Escoles de la Mar de la Generalitat:  
  
  
  
  
Un día en la mar   
  
  
Navegación de altura en la goleta Tirant Primer  
Objetivo: Dar a conocer a las personas participantes la navegación de altura en la goleta Tirant Primer de la Generalitat, entendida como aquella en la cual la posición de la nave solamente puede determinarse por observación astronómica o ayudas satelitales (GPS).   
Actividad: Consiste en tres días de navegación de viernes a domingo de manera ininterrumpida, si las condiciones meteorológicas lo permiten, con navegación nocturna incluida, con las siguientes especificaciones:   
Distancia recorrida no inferior a 150 millas.  
50% del recorrido fuera de la visión de la costa.  
80% de la navegación a vela.  
  
